

**Қатты пайдалы қазбалар кен орындарын барлау жөніндегі ең төменгі талаптарды бекіту туралы**

Қазақстан Республикасы Өнеркәсіп және құрылыс министрінің м.а. 2024 жылғы 5 сәуірдегі № 122 бұйрығы. Қазақстан Республикасының Әділет министрлігінде 2024 жылғы 11 сәуірде № 34246 болып тіркелді

      ЗҚАИ-ның ескертпесі!

      Осы бұйрықтың қолданысқа енгізілу тәртібін 4 т. қараңыз

      "Жер қойнауы және жер қойнауын пайдалану туралы" Қазақстан Республикасының Кодексі 64-бабының 17-2) тармақшасына сәйкес БҰЙЫРАМЫН:

      1. Осы бұйрыққа қосымшаға сәйкес қоса беріліп отырған қатты пайдалы қазбалар кен орындарын барлау жөніндегі ең төменгі талаптар бекітілсін.

      2. Қазақстан Республикасы Өнеркәсіп және құрылыс министрлігінің Геология комитеті заңнамада белгіленген тәртіппен:

      1) осы бұйрықты Қазақстан Республикасының Әділет министрлігінде мемлекеттік тіркелуін;

      2) осы бұйрықты Қазақстан Республикасы Өнеркәсіп және құрылыс министрлігінің интернет-ресурсында орналастыру.

      3. Осы бұйрықтың орындалуын бақылау жетекшілік ететін Қазақстан Республикасының Өнеркәсіп және құрылыс вице-министріне жүктелсін.

      4. Осы бұйрық алғашқы ресми жарияланған күнінен кейін күнтізбелік алпыс күн өткен соң қолданысқа енгізіледі.

|  |  |
| --- | --- |
| *Қазақстан Республикасы*  *Өнеркәсіп және құрылыс министрінің*  *міндетін атқарушы* | *А. Бейспеков* |

      "КЕЛІСІЛДІ"

      Қазақстан Республикасы

      Ұлттық экономика министрлігі

      "КЕЛІСІЛДІ"

      Қазақстан Республикасы

      Қаржы министрлігі

|  |  |
| --- | --- |
|  | Қазақстан Республикасы Өнеркәсіп және құрылыс министрінің міндетін атқарушысының 2024 жылғы 5 сәуірдегі № 122 Бұйрығына қосымша |

**Қатты пайдалы қазбалар кен орындарын барлау жөніндегі ең төменгі талаптар**

      1. Жер қойнауын пайдаланушылар қатты пайдалы қазбалар кен орындарын барлау кезінде мынадай ең төменгі талаптар сақталады:

      1) келісімшартқа немесе лицензияға сәйкес жер қойнауын пайдалануға берілген жер қойнауы учаскесінің кеңістіктік шекаралары шеңберінде қатты пайдалы қазбаларды барлау жөніндегі операцияны жүргізу;

      2) жер қойнауын пайдалану бойынша белгіленген қаржылық лицензиялық және келісімшарттық міндеттемелердің орындалуын қамтамасыз ету;

      3) барлау жоспарында көзделген жұмыстардың түрлерін, тәсілдері мен әдістерін қолдана отырып, қатты пайдалы қазбаларды барлау жөніндегі операцияны жүргізу;

      4) барлау жұмыстары басталғанға дейін жер қойнауын зерттеу жөніндегі уәкілетті органның аумақтық бөлімшесіне электрондық жеткізгіштерде барлау жоспарының көшірмесін ұсыну;

      5) "Жер қойнауы және жер қойнауын пайдалану" Қазақстан Республикасы Кодексінің 194-бабының 2-тармағына сәйкес барлау жөніндегі жұмыстарды құжаттандыру жөніндегі талаптарды сақтау және жер қойнауын дұрыс зерделеу үшін қажетті барлық мәліметтерді көрсету;

      6) қатты пайдалы қазбаларды барлау жөніндегі жер қойнауы учаскесі шегінде ілеспе компоненттерді зерделеу.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК